
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1475 

14 Ιουλίου 2015 


ΑΠΟΦΑΣΕΙ Σ 

Αριθ. 23204/13-07-2015 

Καθορισμός Οργανικών Μονάδων για την Παροχή Υπη¬ 
ρεσιών Πιστοποίησης της Αρχής Πιστοποίησης του 
Ελληνικού Δημοσίου (ΑΠΕΔ). 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΕΣΩΤΕΡΙΚΩΝ ΚΑΙ 
ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ - 
ΥΠΟΥΡΓΟΣ ΟΙΚΟΝΟΜΙΑΣ, ΥΠΟΔΟΜΩΝ, 
ΝΑΥΤΙΛΙΑΣ ΚΑΙ ΤΟΥΡΙΣΜΟΥ 

Έχοντας υπόψη τις διατάξεις: 

1) των άρθρων 18, 21, 22,23, 31, 32, 33 Ν. 3979/2011 (ΦΕΚ 
138 Α72011), 

2) του άρθρου 20 του Ν. 3448/2006 (ΦΕΚ 57 Α72006), 

3) του άρθρου 25 του Ν. 3536/2007 (ΦΕΚ 42/Α72007), 

4) του άρθρου 24 του Ν. 2860/2000 (ΦΕΚ 251/Α72000), 

5) τις διατάξεις του άρθρου 1 του Ν 4250/2014 (ΦΕΚ 
74/Α72014), 

6) του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα όπως κωδικο- 
ποιήθηκε με το άρθρο πρώτο του Π.δ. 63/2005 (ΦΕΚ 
98/Α/2005) με θέμα: «Κωδικοποίηση της νομοθεσίας για 
την Κυβέρνηση και τα κυβερνητικά όργανα», 

7) του Π.δ. 24/2015 (ΦΕΚ 20/Α727.1.2015) «Σύσταση και 
μετονομασία Υπουργείων, μεταφορά της Γενικής Γραμ- 
ματείας Κοινωνικών Ασφαλίσεων», 

8) της υπ’ αριθ. Υ95/20.02.2015 απόφασης του Πρω¬ 
θυπουργού (ΦΕΚ 299/Β727.02.2015) «Ανάθεση αρμοδι¬ 
οτήτων στον Αναπληρωτή Υπουργό Εσωτερικών και 
Διοικητικής Ανασυγκρότησης, Γεώργιο Κατρούγκαλο», 

9) της κοινής υπουργικής απόφασης ΥΑΠ/Φ.60/38/232 
«Κύρωση του Κανονισμού Πιστοποίησης της Αρχής Πι¬ 
στοποίησης του Ελληνικού Δημοσίου (ΑΠΕΔ)» (ΦΕΚ 799/ 
Β72010), 

10) της κοινής υπουργικής απόφασης ΥΑΠ/Φ.60/3431 
«Τροποποίηση Κανονισμού Πιστοποίησης της Αρχής 
Πιστοποίησης του Ελληνικού Δημοσίου (ΑΠΕΔ), ο οποί¬ 
ος κυρώθηκε με την υπ’ αριθ. ΥΑΠ/Φ.60/38/232 κοινή 
απόφαση του Υπουργού Εσωτερικών, Αποκέντρωσης 
και Ηλεκτρονικής Διακυβέρνησης και του Υφυπουργού 
Υποδομών, Μεταφορών και Δικτύων - Κύρωση του Κα¬ 
νονισμού Πιστοποίησης της Αρχής Πιστοποίησης του 


Ελληνικού Δημοσίου (ΑΠΕΔ) ΦΕΚ 799/Β79.6.2010», (ΦΕΚ 
3320/Β727.12.2013), 

11) την υπ’ αριθ. 110/14.02.2014 αίτηση της Κεντρικής 
Ένωσης Επιμελητηρίων Ελλάδος με θέμα «Ψηφιακά πι¬ 
στοποιητικά της Αρχής Πιστοποίησης του Ελληνικού 
Δημοσίου», 

12) την υπ’ αριθ. 22625/09.07.2015 σχετική εισήγηση 
της ΑΠΕΔ του ΥΠΕΣΔΑ, ως Πρωτεύουσας Αρχής Πι¬ 
στοποίησης, 

13) το γεγονός ότι από την εφαρμογή της παρούσας 
δεν προκαλείται επιπρόσθετη δαπάνη σε βάρος του 
κρατικού προϋπολογισμού και του προϋπολογισμού των 
φορέων της Γ ενικής Κυβέρνησης, αποφασίζουμε: 

Αρθρο 1 

Καθορισμός οργανικών μονάδων 

1) Ως «Αρχή Εγγραφής» για τη διαχείριση των αιτη¬ 
μάτων των μελών των κατά τόπους Επιμελητηρίων της 
χώρας, σύμφωνα με τις διατάξεις της παρούσας, ορί¬ 
ζεται η Κεντρική Ένωση Επιμελητηρίων Ελλάδος (ΚΕΕ). 
Αποστολή της εν λόγω Αρχής Εγγραφής είναι η υποστή¬ 
ριξη των σχετικών υπηρεσιών πιστοποίησης, όπως αυτές 
ειδικότερα προβλέπονται με τις διατάξεις του άρθρου 
20 Ν. 3448/2006 (ΦΕΚ 57/Α) και της κοινής υπουργικής 
απόφασης υπ’ αριθ. ΥΑΠ/Φ.60/38/232/09.06.2010 «Κύρωση 
του Κανονισμού Πιστοποίησης της Αρχής Πιστοποίη¬ 
σης του Ελληνικού Δημοσίου (ΑΠΕΔ)» (ΦΕΚ 799/Β72010), 
όπως τροποποιήθηκε με τις διατάξεις της κοινής υπουρ¬ 
γικής απόφασης υπ’ αριθ. ΥΑΠ/Φ.60/3431/18.12.2013 (ΦΕΚ 
3320/Β727.12.2013). 

2) Ως «Εντεταλμένα Γ ραφεία» τα οποία εποπτεύονται 
από την ΚΕΕ (Αρχή Εγγραφής) για την παροχή υπηρεσι¬ 
ών πιστοποίησης όπως ειδικότερα αυτές καθορίζονται 
με τις διατάξεις των επομένων άρθρων, ορίζονται τα 
κατά τόπους Επιμελητήρια της Χώρας, σύμφωνα με 
το Παράρτημα που αποτελεί αναπόσπαστο μέρος της 
παρούσας. 

Αρθρο 2 

Αρμοδιότητες Επιμελητηρίων ως 
«Εντεταλμένα Γ ραφεία» 

Τα Εντεταλμένα Γραφεία είναι αρμόδια για την πα¬ 
ραλαβή της αίτησης και την ταυτοποίηση των στοιχεί- 

ων ταυτότητας του αιτούντος, την έκδοση 1 , ανάκληση 2 , 
ανάκτηση 3 ή ανανέωση των ψηφιακών πιστοποιητικών 
και, εν συνεχεία για την ψηφιοποίηση και αποστολή των 
εν λόγω δικαιολογητικών στην αρμόδια για την έγκριση 
του αιτήματος Αρχή Εγγραφής (ΚΕΕ Ελλάδος), καθώς 
και στην Υποκείμενη Αρχή Πιστοποίησης του Υπουργεί¬ 
ου Εσωτερικών και Διοικητικής Ανασυγκρότησης (Τμήμα 
Σχεδιασμού και Λειτουργίας Οριζόντιων Συστημάτων, 
Υποδομών και Δικτύων της Δημόσιας Διοίκησης της 
Διεύθυνσης Ηλεκτρονικής Διακυβέρνησης της Γενικής 
Διεύθυνσης Μεταρρυθμιστικής Πολιτικής και Ηλεκτρο¬ 
νικής Διακυβέρνησης του ΥΠΕΣΔΑ). 

Ειδικότερα, οι υπάλληλοι των κατά τόπους Επιμελητη¬ 
ρίων της Χώρας, ως «Εντεταλμένων Γραφείων» για την 
εφαρμογή των διατάξεων της παρούσας προβαίνουν 
στις εξής ενέργειες: 

1. Παραλαμβάνουν τα παρακάτω έντυπα: 

α) Αίτηση - Υπεύθυνη Δήλωση για την έκδοση 1 , ανά¬ 
κληση 2 , ανάκτηση 3 ή ανανέωση ψηφιακού πιστοποιη¬ 
τικού. 

β) Απλό αντίγραφο του εγγράφου ταυτοποίησης των 
στοιχείων ταυτότητας του αιτούντος (Δελτίο Αστυνο¬ 
μικής Ταυτότητας ή σχετική προσωρινή βεβαίωση της 
αρμόδιας αρχής ή διαβατήριο ή άδεια οδήγησης ή ατο¬ 
μικό βιβλιάριο υγείας όλων των ασφαλιστικών φορέων), 
σύμφωνα με τις διατάξεις του άρθρου 25 του Ν. 3731/ 
2008 (ΦΕΚ 263/Α'), ή για ειδικές περιπτώσεις: 

ί. Για τους πολίτες Κράτους - Μέλους της Ευρωπαϊκής 
Ένωσης: Απλό αντίγραφο Δελτίου Αστυνομικής Ταυτό¬ 
τητας ή Διαβατηρίου. 

ϋ. Γ ια υπηκόους τρίτων χωρών: απλό αντίγραφο ισχύ- 
οντος διαβατηρίου ή άλλου ταξιδιωτικού εγγράφου που 
αναγνωρίζεται από διεθνείς συμβάσεις, με θεώρηση 
εισόδου σε ισχύ (άρθρο 5 Ν. 4251/2014 - ΦΕΚ 80/Α'), ή 

απλό αντίγραφο ισχύοντος διαβατηρίου ή άλλου τα¬ 
ξιδιωτικού εγγράφου που αναγνωρίζεται από διεθνείς 
συμβάσεις και, στην περίπτωση που δεν υπάρχει θεώ¬ 
ρηση εισόδου, απλό αντίγραφο άδειας διαμονής σε ισχύ 
(άρθρ. 7 Ν. 4251/2014 και αρθρ. 24 Π.δ. 141/2013 - ΦΕΚ 
226/Α') και 

2. Ταυτοποιούν τα στοιχεία ταυτότητας του αιτού- 
ντος την έκδοση 4 , ανάκληση 5 , ανάκτηση 6 ή ανανέωση 
ψηφιακού πιστοποιητικού με τα στοιχεία της αίτησης, 
σύμφωνα με τα ανωτέρω. Οι διατάξεις της παρούσας 
εφαρμόζονται σε φυσικά πρόσωπα που ασκούν εμπορι¬ 
κή δραστηριότητα, ή και νομίμους εκπροσώπους ΝΠΙΔ, 
εφόσον συντρέχει στο πρόσωπό αυτών η ιδιότητα του 
μέλους του οικείου Επιμελητηρίου. 

3. Αφού ολοκληρώσουν τον έλεγχο των ανωτέρω κατά 
την παραλαβή της αίτησης, δημιουργούν με σάρωση 
(δοαπηθή ψηφιακά αντίγραφα των εντύπων που παρε- 
λήφθησαν (αίτηση/ υπεύθυνη δήλωση και φωτοτυπία 
εγγράφου ταυτοποίησης), τα οποία εν συνεχεία υπο¬ 
γράφονται από εξουσιοδοτημένο προς τούτο υπάλληλο 
με χρήση προηγμένης ηλεκτρονικής υπογραφής, σύμ¬ 
φωνα με τις διατάξεις των άρθρων 2 και 3 παρ. 1 του 
Π.δ. 150/2001 (ΦΕΚ 125/Α725.06.2001) και αποστέλλονται 
με ηλεκτρονικό τ αχυδρομείο στην ΚΕΕ Ελλάδος (Αρχή 

1 1ιΙΙρ://\Λ/νννν.ν3ρ.9ον.9Γ/ίΓη398δ/5ΐθΓί8δ/ρ1<ί/ρΙ<ί.οίΙίζθη_νΡ-8ίΙθδί.ρμί 

2 ΜΙρ://\Λ/\Μ\Μ.γ3ρ.9ον.9Γ/ίω39β3/5ΐοπΘ5/ρΗ/ρΗ_αΙίζβη_νρ_8Νθ3ΐ 
3η3ΚΙΪ5Ϊ3.ρθΙΐ 

Εγγραφής). Κατά την ψηφιοποίηση των εντύπων οι 
υπάλληλοι των Εντεταλμένων Γ ραφείων ελέγχουν την 
ποιότητα της ψηφιοποίησης, έτσι ώστε να εξασφαλί¬ 
ζεται η ευκρίνεια τους κατά την αποστολή τους προς 
την ΚΕΕ. 

4. Εξασφαλίζουν και διαθέτουν πρόσβαση στα ψη¬ 
φιακά υπογεγραμμένα αντίγραφα της προηγουμένης 
παραγράφου σε εξουσιοδοτημένους χρήστες του Τρή¬ 
ματος Σχεδιασμού και Λειτουργίας Οριζόντιων Συστη¬ 
μάτων, Υποδομών και Δικτύων της Δημόσιας Διοίκησης 
του ΥΠΕΣΔΑ, προκειμένου για την έκδοση 4 , ανάκληση 5 , 
ανάκτηση 6 ή ανανέωση των ψηφιακών πιστοποιητικών 
που ζητούνται. 

5. Αποθηκεύουν και αρχειοθετούν τα ψηφιακά αντί¬ 
γραφα που δημιουργήθηκαν σύμφωνα με τα ανωτέρω 
σε ηλεκτρονικούς φακέλους, ορισμένους ειδικά για το 
σκοπό αυτό, σύμφωνα με τις διατάξεις του Π.δ. 25/2014 
(ΦΕΚ 44/Α). Κατά την αρχειοθέτηση των ψηφιακών αντι¬ 
γράφων καταχωρείται, η ημερομηνία παραλαβής της 
αίτησης/ υπεύθυνης δήλωσης, ο αριθμός πρωτοκόλλου, 
το ονοματεπώνυμο και το πατρώνυμο του αιτούντος. 

6. Τηρούν, αποθηκεύουν και φυλάσσουν τα έντυπα 
των εγγράφων που παρελήφθησαν, σύμφωνα με τις 
διατάξεις της παραγράφου 1 του παρόντος λαμβάνο- 
ντας τα αναγκαία μέτρα ασφάλειας και προστασίας 
από κινδύνους και καταστροφές, (π.χ. πυρκαγιά ή άλλη 
επιζήμια έκθεση σε φωτιά ή καπνό). 

7. Λαμβάνουν τα αναγκαία και κατάλληλα μέτρα 
ασφάλειας, ιδίως μέσω της εξουσιοδοτημένης πρόσβα¬ 
σης στο ηλεκτρονικό σύστημα αποθήκευσης των ψηφι¬ 
ακών αντιγράφων καθώς και στο χώρο αποθήκευσης 
των εντύπων, προκειμένου να διασφαλιστεί η αποτροπή 
και αποφυγή της φυσικής ή ηλεκτρονικής πρόσβασης 
στα αποθηκευμένα αρχεία από μη εξουσιοδοτημένους 
χρήστες με σκοπό την οποιαδήποτε προσθήκη, δια¬ 
γραφή, αλλοίωση ή τροποποίηση των στοιχείων που 
έχουν καταχωρηθεί. 

8. Υιοθετούν και εφαρμόζουν σε κάθε τομέα ευθύ¬ 
νης τους, τα κατάλληλα μέτρα ιεραρχικού ελέγχου, 
ώστε να εξασφαλίζεται ο αναγκαίος αριθμός αρμο¬ 
δίων υπαλλήλων και εξουσιοδοτημένων χρηστών με 
σκοπό την έγκαιρη εκτέλεση και ολοκλήρωση όλων 
των προβλεπόμενων εργασιών υψηλής διαβάθμισης 
για το σύνολο των Υπηρεσιών Πιστοποίησης Δημοσίου 
Κλειδιού, που παρέχονται σύμφωνα με τις διατάξεις 
της παρούσας. 

9. Ελέγχουν σε τακτά διαστήματα, και αναλόγως των 
δυνατοτήτων αποθήκευσης τα συστήματα ηλεκτρονι¬ 
κών υπολογιστών στους οποίους φυλάσσονται τόσο 
τα ηλεκτρονικά μηνύματα προς την ΚΕΕ όσο και τα 
ψηφιακά αντίγραφα, και μεριμνούν για τη δημιουργία 
αντιγράφων ασφαλείας των αποθηκευμένων αρχείων 
στο προσφορότερο μαγνητικό ή οπτικό μέσο και την 
ασφαλή τήρηση αυτών. 

10. Εξασφαλίζουν σε εξουσιοδοτημένους χρήστες 
της ΚΕΕ Ελλάδος και του Τμήματος Σχεδιασμού και 
Λειτουργίας Οριζόντιων Συστημάτων, Υποδομών και Δι¬ 
κτύων της Δημόσιας Διοίκησης του ΥΠΕΣΔΑ πρόσβαση 

4 ΙΐΙΙρ://\Λ/νννν.ν3ρ.9θν.9Γ/ίπη39θ3/3ΐθΓίβ3/ρΙ<ί/ρΙ<ίχίΙίΖθη.νΡ-8ίΙθ3ί.ρθ1ί 

στο ηλεκτρονικό σύστημα αποθήκευσης των ψηφιακών 
αντιγράφων καθώς και στο χώρο αποθήκευσης των 
εντύπων, οποτεδήποτε κριθεί αναγκαίο και ιδίως για 
την διενέργεια ελέγχων επί των διαδικασιών. 

11. Προβαίνουν σε συνεχή εκπαίδευση και ενημέρωση 
των υπαλλήλων τους για τις θεσμικές και τεχνολογικές 
εξελίξεις στα θέματα των ψηφιακών πιστοποιητικών 
καθώς και των θεμάτων που άπτονται της ασφάλειας, 
στο βαθμό και τη συχνότητα που κρίνεται απαραίτητο, 
ώστε να εξασφαλίζεται η διατήρηση του απαιτούμενου 
επιπέδου επάρκειας γνώσεων. 

12. Εφαρμόζουν συστήματα για την ευχερή αναζήτη¬ 
ση ψηφιακών εγγράφων με τη χρήση ειδικών φορμών 
αναζήτησης (ρυβιγ ίοπηε) και ιδίως μέσω: 

α) Της χρήσης πολλαπλών κλειδιών (λέξεις, ημερο¬ 
μηνίες, όνομα αποστολέα/ παραλήπτη, αριθμό πρωτο¬ 
κόλλου κ,λπ.). 

β) Της χρήσης ελεύθερου κειμένου (ΐυΙΙ ΙβχΙ ΓθΙπθναΙ) 
καθώς και με τη χρήση ελεύθερου κειμένου σε συνδυ¬ 
ασμό με λέξεις κλειδιά. 

γ) Της εφαρμογής συνθηκών αναζήτησης τύπου 
«και»/«ή». 

13. Οι αρμόδιοι/ εξουσιοδοτημένοι για κάθε προβλεπό- 
μενη σύμφωνα με τις διατάξεις της παρούσας, υπάλλη¬ 
λοι των Εντεταλμένων Γ ραφείων ορίζονται με απόφαση 
του Προϊσταμένου του Εντεταλμένου Γ ραφείου και ενη¬ 
μερώνονται σχετικά η ΚΕΕ και το Τμήμα Σχεδιασμού 
και Λειτουργίας Οριζόντιων Συστημάτων, Υποδομών και 
Δικτύων της Δημόσιας Διοίκησης του ΥΠΕΣΔΑ. 

Άρθρο 3 

Αρμοδιότητες ΚΕΕ Ελλάδος ως Αρχής Εγγραφής 

Η ΚΕΕ Ελλάδος για τις ανάγκες της παρούσας εφαρ¬ 
μόζει τους κανόνες για την παροχή υπηρεσιών πιστο¬ 
ποίησης σύμφωνα με την κοινή υπουργική απόφαση υπ’ 
αριθ. ΥΑΠ/Φ.60/38/232/09.06.2010 «Κύρωση του Κανονι¬ 
σμού Πιστοποίησης της Αρχής Πιστοποίησης του Ελλη¬ 
νικού Δημοσίου (ΑΠΕΔ)» (ΦΕΚ 799/Β'/2010) και την κοινή 
υπουργική απόφαση υπ’ αριθ. ΥΑΠ/Φ.60/3431/18.12.2013 
(ΦΕΚ 3320/Β727.12.2013). 

Ειδικότερα: 

1. Η ΚΕΕ Ελλάδος είναι αρμόδια για την ηλεκτρονική 
παραλαβή από τα Εντεταλμένα Γ ραφεία των ψηφια¬ 
κών αντιγράφων του άρθρου 2 της παρούσας μέσω 
εξουσιοδοτημένης πρόσβασης στο σύστημα αρχειοθέ¬ 
τησης ή και με χρήση ηλεκτρονικού ταχυδρομείου και, 
εν συνεχεία, για την έγκριση του αιτήματος έκδοσης, 
ανάκλησης, ανάκτησης ή ανανέωσης των ψηφιακών πι¬ 
στοποιητικών καθώς και για την αποστολή των ψηφι¬ 
ακών αντιγράφων με χρήση προηγμένης ηλεκτρονικής 
υπογραφής, σύμφωνα με τις διατάξεις των άρθρων 2 
και 3 παρ. 1 του Π.δ. 150/2001 (ΦΕΚ 125/Α725.06.2001), 
στην Υποκείμενη Αρχή Πιστοποίησης του ΥΠΕΣΔΑ, 
εν προκειμένω το Τμήμα Σχεδιασμού και Λειτουργίας 
Οριζόντιων Συστημάτων, Υποδομών και Δικτύων της 
Δημόσιας Διοίκησης του ΥΠΕΣΔΑ, σύμφωνα με τις δι¬ 
ατάξεις της απόφασης υπ’ αριθ. ΥΑΠ/Φ.60/76/984 του 
Υπουργού Διοικητικής Μεταρρύθμισης και Ηλεκτρονικής 
Διακυβέρνησης (ΦΕΚ 1162/Β72012). 

2. Η αποστολή των ψηφιακών αντιγράφων του άρ¬ 
θρου 2 της παρούσας από την ΚΕΕ Ελλάδος (ως Αρχή 
Εγγραφής) προς το Τμήμα Σχεδιασμού και Λειτουρ¬ 


γίας Οριζόντιων Συστημάτων, Υποδομών και Δικτύων 
της Δημόσιας Διοίκησης της Διεύθυνσης Ηλεκτρονικής 
Διακυβέρνησης της Γενικής Διεύθυνσης Μεταρρυθ- 
μιστικής Πολιτικής και Ηλεκτρονικής Διακυβέρνησης 
του ΥΠΕΣΔΑ, (Υποκείμενη Αρχή Πιστοποίησης) με 
χρήση ψηφιακής υπογραφής, σύμφωνα με τα ανωτέ¬ 
ρω ισοδυναμεί με έγκριση του αιτήματος του τελικού 
χρήστη από την ΚΕΕ Ελλάδος και γίνεται από αρμό¬ 
διο για αυτό το σκοπό, υπάλληλό της. Στο ανωτέρω 
Τμήμα της Διεύθυνσης Ηλεκτρονικής Διακυβέρνησης 
της Γενικής Διεύθυνσης Μεταρρυθμιστικής Πολιτι¬ 
κής και Ηλεκτρονικής Διακυβέρνησης του ΥΠΕΣΔΑ 
αποστέλλονται τα ψηφιακά αντίγραφα του άρθρου 2 
της παρούσας μόνον επί εγκεκριμένων από την ΚΕΕ 
αιτημάτων. Η ΚΕΕ Ελλάδος είναι αρμόδια για την 
έγκριση αιτημάτων έκδοσης ανάκλησης, ανάκτησης 
ή ανανέωσης των ψηφιακών πιστοποιητικών φυσικών 
προσώπων που ασκούν εμπορική δραστηριότητα ή 
και νομίμων εκπροσώπων ΝΠΙΔ μόνον εφόσον αυτοί 
πληρούν τις προϋποθέσεις του δευτέρου εδαφίου της 
παραγράφου 2 του άρθρου 2 της παρούσας (μέλη των 
κατά τόπους επιμελητηρίων της χώρας). Εφόσον είναι 
τεχνικώς εφικτό, αντί της αποστολής των εγκεκρι¬ 
μένων αιτημάτων και των σχετικών δικαιολογητικών 
του πρώτου εδαφίου της παρ. 2 του παρόντος, η ΚΕΕ 
εξασφαλίζει πρόσβαση σε αυτά σε εξουσιοδοτημένους 
χρήστες του Τμήματος Σχεδιασμού και Λειτουργίας 
Οριζόντιων Συστημάτων, Υποδομών και Δικτύων της 
Δημόσιας Διοίκησης του ΥΠΕΣΔΑ προκειμένου για 
την έκδοση, ανάκληση, ανάκτηση ή ανανέωση των 
ψηφιακών πιστοποιητικών. 

3. Η ΚΕΕ Ελλάδος ελέγχει και επιβεβαιώνει την πληρό¬ 
τητα, την εγκυρότητα, και την ορθότητα των στοιχείων 
που αναφέρονται σε κάθε ένα από τα παραληφθέντα 
ψηφιακά αντίγραφα (δικαιολογητικά), με σκοπό την τε¬ 
λική έγκριση ή απόρριψη του αιτήματος του τελικού 
χρήστη. 

4. Στην περίπτωση που από τον έλεγχο διαπιστωθεί 
για κάποιον τελικό χρήστη, η ύπαρξη ελλιπούς αλλά 
υποχρεωτικής πληροφορίας - π.χ. στην αίτηση/υπεύθυνη 
δήλωση δεν είναι συμπληρωμένα όλα τα πεδία, ή δεν 
αναφέρονται τα πλήρη στοιχεία που ταυτοποιούν τον 
τελικό χρήστη, (όνομα, πατρώνυμο, όνομα μητέρας) - ή 
αναφέρονται πλημμελώς, ή/και κατά τρόπο δυσανά¬ 
γνωστο κ.λπ., τότε η Αρχή Εγγραφής επικοινωνεί με το 
οικείο Επιμελητήριο και αιτείται την εκ νέου αποστολή 
των ψηφιακών αντιγράφων (δικαιολογητικών) με την 
αντίστοιχη πληρότητα των στοιχείων, ή/και ορθά συ¬ 
μπληρωμένων. 

Οι διατάξεις των παραγράφων 5 έως 13 του άρθρου 
2 της παρούσας ισχύουν και εφαρμόζονται από την 
ΚΕΕ μετά την ολοκλήρωση της διαδικασίας έγκρισης 
ή απόρριψης του αιτήματος για την έκδοση ανάκληση, 
ανάκτηση ή ανανέωση των ψηφιακών πιστοποιητικών 
των μελών των κατά τόπους Επιμελητηρίων της Χώρας. 

Αρθρο 4 

Εγγραφή μελών Επιμελητηρίων για τα πιστοποιητικά 

Η εγγραφή των τελικών χρηστών - ενδιαφερομένων 
για την έκδοση ψηφιακών πιστοποιητικών γίνεται από 
την αρχική σελίδα της Εθνικής Πύλης Δημόσιας Διοί¬ 
κησης ΕΡΜΗΣ (νννννν.θΓπιίδ.ρον.ρή. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΠΑΡΑΡΤΗΜΑ 

1 ΕΜΠΟΡΙΚΟ ΚΑΙ ΒΙΟΜΗΧΑΝΙΚΟ ΕΠΙΜΕΛΗΤΗΡΙΟ ΑΘΗ¬ 
ΝΩΝ 

2 ΒΙΟΤΕΧΝΙΚΟ ΕΠΙΜΕΛΗΤΗΡΙΟ ΑΘΗΝΑΣ 

3 ΕΠΑΓΓΕΛΜΑΤΙΚΟ ΕΠΙΜΕΛΗΤΗΡΙΟ ΑΘΗΝΑΣ 

4 ΕΜΠΟΡΙΚΟ ΚΑΙ ΒΙΟΜΗΧΑΝΙΚΟ ΕΠΙΜΕΛΗΤΗΡΙΟ ΘΕΣ/ 
ΝΙΚΗΣ 

5 ΒΙΟΤΕΧΝΙΚΟ ΕΠΙΜΕΛΗΤΗΡΙΟ ΘΕΣΣΑΛΟΝΙΚΗΣ 

6 ΕΠΑΓΓΕΛΜΑΤΙΚΟ ΕΠΙΜΕΛΗΤΗΡΙΟ ΘΕΣΣΑΛΟΝΙΚΗΣ 

7 ΕΜΠΟΡΙΚΟ ΚΑΙ ΒΙΟΜΗΧΑΝΙΚΟ ΕΠΙΜΕΛΗΤΗΡΙΟ ΠΕΙ¬ 
ΡΑΙΩΣ 

8 ΒΙΟΤΕΧΝΙΚΟ ΕΠΙΜΕΛΗΤΗΡΙΟ ΠΕΙΡΑΙΩΣ 

9 ΕΠΑΓΓΕΛΜΑΤΙΚΟ ΕΠΙΜΕΛΗΤΗΡΙΟ ΠΕΙΡΑΙΩΣ 

10 ΕΜΠΟΡΙΚΟ ΚΑΙ ΒΙΟΜΗΧΑΝΙΚΟ ΕΠΙΜΕΛΗΤΗΡΙΟ ΡΟ¬ 
ΔΟΠΗΣ 

11 ΕΠΑΓΓΕΛΜΑΤΙΚΟ ΚΑΙ ΒΙΟΤΕΧΝΙΚΟ ΕΠΙΜΕΛΗΤΗΡΙΟ 
ΡΟΔΟΠΗΣ 

12 ΕΠΙΜΕΛΗΤΗΡΙΟ ΑΙΤΩΛ/ΝΑΝΙΑΣ 

13 ΕΠΙΜΕΛΗΤΗΡΙΟ ΑΡΓΟΛΙΔΑΣ 

14 ΕΠΙΜΕΛΗΤΗΡΙΟ ΑΡΚΑΔΙΑΣ 

15 ΕΠΙΜΕΛΗΤΗΡΙΟ ΑΡΤΑΣ 

16 ΕΠΙΜΕΛΗΤΗΡΙΟ ΑΧΑΪΑΣ 

17 ΕΠΙΜΕΛΗΤΗΡΙΟ ΒΟΙΩΤΙΑΣ 

18 ΕΠΙΜΕΛΗΤΗΡΙΟ ΓΡΕΒΕΝΩΝ 

19 ΕΠΙΜΕΛΗΤΗΡΙΟ ΔΡΑΜΑΣ 

20 ΕΠΙΜΕΛΗΤΗΡΙΟ ΔΩΔ/ΝΗΣΟΥ 

21 ΕΠΙΜΕΛΗΤΗΡΙΟ ΕΒΡΟΥ 

22 ΕΠΙΜΕΛΗΤΗΡΙΟ ΕΥΒΟΙΑΣ 

23 ΕΠΙΜΕΛΗΤΗΡΙΟ ΕΥΡΥΤΑΝΙΑΣ 

24 ΕΠΙΜΕΛΗΤΗΡΙΟ ΖΑΚΥΝΘΟΥ 

25 ΕΠΙΜΕΛΗΤΗΡΙΟ ΗΛΕΙΑΣ 

26 ΕΠΙΜΕΛΗΤΗΡΙΟ ΗΜΑΘΙΑΣ 

27 ΕΠΙΜΕΛΗΤΗΡΙΟ ΗΡΑΚΛΕΙΟΥ 

28 ΕΠΙΜΕΛΗΤΗΡΙΟ ΘΕΣΠΡΩΤΙΑΣ 

29 ΕΠΙΜΕΛΗΤΗΡΙΟ ΙΩΑΝΝΙΝΩΝ 

30 ΕΠΙΜΕΛΗΤΗΡΙΟ ΚΑΒΑΛΑΣ 

31 ΕΠΙΜΕΛΗΤΗΡΙΟ ΚΑΡΔΙΤΣΑΣ 

32 ΕΠΙΜΕΛΗΤΗΡΙΟ ΚΑΣΤΟΡΙΑΣ 

33 ΕΠΙΜΕΛΗΤΗΡΙΟ ΚΕΡΚΥΡΑΣ 


34 ΕΠΙΜΕΛΗΤΗΡΙΟ ΚΕΦΑΛΛΗΝΙΑΣ-ΙΘΑΚΗΣ 

35 ΕΠΙΜΕΛΗΤΗΡΙΟ ΚΙΛΚΙΣ 

36 ΕΠΙΜΕΛΗΤΗΡΙΟ ΚΟΖΑΝΗΣ 

37 ΕΠΙΜΕΛΗΤΗΡΙΟ ΚΟΡΙΝΘΙΑΣ 

38 ΕΠΙΜΕΛΗΤΗΡΙΟ ΚΥΚΛΑΔΩΝ 

39 ΕΠΙΜΕΛΗΤΗΡΙΟ ΛΑΚΩΝΙΑΣ 

40 ΕΠΙΜΕΛΗΤΗΡΙΟ ΛΑΡΙΣΑΣ 

41 ΕΠΙΜΕΛΗΤΗΡΙΟ ΛΑΣΙΘΙΟΥ 

42 ΕΠΙΜΕΛΗΤΗΡΙΟ ΛΕΣΒΟΥ 

43 ΕΠΙΜΕΛΗΤΗΡΙΟ ΛΕΥΚΑΔΑΣ 

44 ΕΠΙΜΕΛΗΤΗΡΙΟ ΜΑΓΝΗΣΙΑΣ 

45 ΕΠΙΜΕΛΗΤΗΡΙΟ ΜΕΣΣΗΝΙΑΣ 

46 ΕΠΙΜΕΛΗΤΗΡΙΟ ΞΑΝΘΗΣ 

47 ΕΠΙΜΕΛΗΤΗΡΙΟ ΠΕΛΛΑΣ 

48 ΕΠΙΜΕΛΗΤΗΡΙΟ ΠΙΕΡΙΑΣ 

49 ΕΠΙΜΕΛΗΤΗΡΙΟ ΠΡΕΒΕΖΑΣ 

50 ΕΠΙΜΕΛΗΤΗΡΙΟ ΡΕΘΥΜΝΗΣ 

51 ΕΠΙΜΕΛΗΤΗΡΙΟ ΣΑΜΟΥ 

52 ΕΠΙΜΕΛΗΤΗΡΙΟ ΣΕΡΡΩΝ 

53 ΕΠΙΜΕΛΗΤΗΡΙΟ ΤΡΙΚΑΛΩΝ 

54 ΕΠΙΜΕΛΗΤΗΡΙΟ ΦΘΙΩΤΙΔΑΣ 

55 ΕΠΙΜΕΛΗΤΗΡΙΟ ΦΛΩΡΙΝΑΣ 

56 ΕΠΙΜΕΛΗΤΗΡΙΟ ΦΩΚΙΔΑΣ 

57 ΕΠΙΜΕΛΗΤΗΡΙΟ ΧΑΛΚΙΔΙΚΗΣ 

58 ΕΠΙΜΕΛΗΤΗΡΙΟ ΧΑΝΙΩΝ 

59 ΕΠΙΜΕΛΗΤΗΡΙΟ ΧΙΟΥ 

Άρθρο 5 
Ισχύς απόφασης 

Η απόφασή αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 9 Ιουλίου 2015 


ΟΙ ΥΠΟΥΡΓΟΙ 

